section_heading: Mladost
paragraph_text: Rođen je u selu Jošavica, pokraj Petrinje, u obitelji Petra i Draginje Juzbašić. Osnovnu školu i gimnaziju je završio u Petrinji, gdje je 1940. upisao Učiteljsku školu, koju je prekinuo zbog izbijanja Travanjskog rata 1941., potom kao sedamnaestogodišnjak pristupa Komunističkoj partiji, te se po izbijanju ustanka na Baniji priključuje NOB-u. Bio je pripadnik Sedme banijske divizije s kojom je sudjelovao u bitkama na Neretvi i Sutjesci 1943. Završetak Drugog svjetskog rata je dočekao u činu majora JA, te je karijeru nastavio u vojsci, da bi bio 1961. umirovljen u činu pokovnika JNA.